‎(ซีรีส์จาก NETFLIX)
‎เดียวาตา ‎เรือนจำที่แน่นหนาที่สุดในกรีซ
‎คุณเคยทำมาก่อนเหรอ แทงคนในคุกน่ะ
‎เคยครับ
‎แออัดและเสื่อมโทรม
‎ผมไม่เคยคิดเลยว่า ‎ผมจะได้ใช้สว่านไฟฟ้าในคุก
‎บ้านของนักโทษ ‎ที่อันตรายที่สุดในประเทศ
‎เป็นคราวเคราะห์ ผมหยิบมีดแล้วแทงเขา
‎ตอนนี้ผมต้องโทษด้วยข้อหาโจรกรรม ‎โดยมีอาวุธและปิดบังหน้า
‎ความผิดร้ายแรงทั้งสามคนเลย
‎และของอาชญากรพันธุ์ใหม่ ‎นักลักลอบขนคนเข้าเมือง
‎เราห้าคนโดนโทษคนละ 55 ปี
‎ผมต้องโทษจากการลักลอบ ‎ขนคนเข้าเมือง 109 ปี
‎นี่คือที่ที่ผมจะใช้ชีวิต ‎ในช่วงสัปดาห์นี้
‎แต่นี่ไม่ใช่ครั้งแรกที่ผมติดคุก
‎ผมชื่อราฟาเอล โรว์
‎ผมถูกตัดสินว่าผิดที่อังกฤษ ‎ในข้อหาฆาตกรรมที่ผมไม่ได้ก่อ
‎และต้องโทษจำคุกตลอดชีวิต ‎โดยไม่มีทัณฑ์บน
‎เป็นเวลา 12 ปีกว่าผมจะล้างมลทินได้
‎ตอนนี้ผมเดินทางไปทั่วโลก ‎เพื่อดูว่าชีวิตในเรือนจำ
‎ที่โหดร้ายที่สุดของโลกเป็นอย่างไร
‎ผมกำลังไปเรือนจำเดียวาตา ‎ทางตอนเหนือของกรีซ
‎มันเป็นเรือนจำที่ขังฆาตกร ‎หัวขโมย โจร
‎และผู้กระทำผิดทุกประเภท
‎แต่นักโทษที่มีจำนวนเพิ่มขึ้นเรื่อยๆ ‎คือนักลักลอบขนคนเข้าเมือง
‎เพราะสงครามในอิรักและซีเรีย ‎เมื่อทศวรรษที่แล้ว
‎ผู้อพยพผิดกฎหมายกว่าล้านคน ‎เดินทางเข้าสู่กรีซ
‎เพื่อเสาะหาชีวิตใหม่
‎แต่มีอย่างน้อย 20,000 คนที่ตาย ‎ในการเดินทางสุดอันตรายสู่ยุโรป
‎เพราะนักลักลอบขนคนเข้าเมือง ‎เอาชีวิตของพวกเขามาเสี่ยง
‎เพื่อยับยั้งการลักลอบขนคนเข้าเมือง
‎ทางรัฐบาลจึงออกบทลงโทษจำคุก ‎ที่ยาวนานอย่างยิ่ง
‎บางคดีก็นานถึงหลายร้อยปี
‎นักลักลอบขนคนเข้าเมือง ‎ลงมือในเงามืด
‎สำหรับบางคน พวกเขาเหมือนล่องหน
‎แต่ที่เรือนจำแห่งนี้ ‎พวกเขาอยู่กันเป็นจำนวนมาก
‎แล้วคนที่ติดคุกเหล่านี้ ‎จะเปลี่ยนวิถีทางของตัวเองไหม
‎(วันที่หนึ่ง)
‎ผมกำลังจะไปหาคำตอบ
‎ผมกังวลกับสิ่งที่ต้องพบ ‎ในเรือนจำที่แน่นหนาที่สุดแห่งนี้
‎ที่นี่เต็มไปด้วยอาชญากร ‎ที่ร้ายที่สุดของกรีซ
‎ซ้ำยังแออัดเพราะการเข้ามา ‎ของนักลักลอบขนคนเข้าเมืองจำนวนมาก
‎แม้แต่ก่อนจะเกิดวิกฤต
‎เรือนจำที่กรีซก็ขาดแคลนเงินทุน ‎และมีชื่อเรื่องความรุนแรงอยู่แล้ว
‎มาสิ
‎ที่นี่แหละ
‎หันมามองผม คุณใช้ยาไหม
‎ไม่ ผมไม่ใช้ยา
‎ช่วยถอดเสื้อผ้าออก ‎แล้วเอาไปวางตรงนั้น
‎อ้าปากด้วยครับ
‎คุกเข่าลง
‎ผมต้องการตัวอย่างปัสสาวะ
‎แล้วมีนักโทษเยอะหรือเปล่าครับ ‎ที่เข้ามาในนี้
‎- โดยที่มียาในร่างกาย... ‎- เยอะครับ
‎ราวๆ 50 เปอร์เซ็นต์ ‎ส่วนใหญ่เป็นยาอี
‎และเฮโรอีน
‎ผมแปลกใจนะที่เขาบอกว่า ‎นักโทษ 50 เปอร์เซ็นต์
‎มาที่จุดค้นตัวโดยมียาอยู่ในร่างกาย
‎ผลเป็นลบ มาเถอะ เข้าไปข้างใน
‎ผมต้องร่วมห้องขังสำหรับสองคน ‎กับผู้ชายอีกสามคน
‎มีนักลักลอบขนคนเข้าเมือง ‎กว่า 100 คนถูกส่งมาที่นี่
‎ตั้งแต่กรีซเจอวิกฤตผู้ลี้ภัย
‎ความจริงก็คือนักโทษส่วนใหญ่ ‎มาจากต่างประเทศ
‎เรือนจำคงไม่มีปัญหาประชากรล้น
‎ถ้ามีแค่นักโทษชาวกรีซ
‎ห้องของคุณหมายเลขหนึ่ง ‎เข้าไปจากทางนี้นะ
‎ด้วยคำขอของทางเรือนจำ
‎จะไม่มีนักโทษคนไหนใช้ชื่อจริง
‎สวัสดี
‎ไม่ว่าพวกเขาจะมาจากไหน ‎นักโทษส่วนใหญ่จะพูดกรีกไม่ก็อังกฤษ
‎- สวัสดี ‎- สวัสดี
‎- ผมชื่อนิโก้ ‎- นิโก้
‎- นิโก้ ใช่ ‎- ยินดีที่รู้จัก นิโก้
‎- ผมจอห์นนี่ ‎- ยินดีที่รู้จัก จอห์นนี่
‎- อันโตนิส ‎- อันโตนิส
‎ผมราฟาเอล นี่คือที่ที่ผม ‎จะอยู่ร่วมกับพวกคุณ
‎- ครับ ‎- แล้วไหนเตียงผม
‎- เตียงนี้ ‎- เตียงนี้นะ โอเค
‎ชายสามคนนี้อยู่ในห้องขังเล็กๆ ‎ร่วมกันมาห้าเดือนแล้ว
‎คุณมาจากไหน
‎- ผมมาจากลอนดอน ‎- ลอนดอน
‎- จากอังกฤษ ‎- อังกฤษ
‎พวกคุณคนละสัญชาติกันใช่ไหม ‎คุณไม่ใช่คนกรีซ
‎ผมคนกรีซ
‎- คุณเป็นคนกรีซ ‎- ใช่
‎อัลบาเนีย อัฟกานิสถาน
‎บอกผมหน่อยว่าระบบที่นี่มันเป็นยังไง
‎กิจวัตรแต่ละวันเป็นยังไง
‎พวกเขาจะปลดล็อกประตู ‎ตอน 8.20 นาฬิกา
‎จนถึง 12.30 นาฬิกา
‎จากนั้นก็แจกจ่ายอาหาร
‎ตอน 14.30 นาฬิกา ‎พวกเขาก็จะเปิดประตู...
‎จน 20.40 นาฬิกา
‎จากนั้นเราก็กินอาหาร
‎ทุกวันเหมือนกันหมด
‎คำถามที่อาจจะสำคัญที่สุด
‎ใครเป็นคนเลือกว่าจะดูอะไรในทีวี
‎คนแก่คนนี้ไง
‎เปล่า ทุกคนนั่นแหละ เพื่อนเอ๋ย
‎ที่นี่เราเป็นเพื่อนกันหมด
‎เราเป็นเพื่อนกันหมด
‎โอเค พวกคุณติดคุกมานานแค่ไหนแล้ว
‎ผมติดคุกนานสิบปีแล้ว ข้อหาฆาตกรรม
‎แต่ผมมาที่นี่เมื่อสองปีก่อน ‎เพราะที่นี่มีศูนย์บำบัดการใช้ยา
‎ผมเคยเสพยา
‎แล้วคุณล่ะ จอห์นนี่
‎ผมติดคุกเป็นหนที่สอง
‎หนแรกเพราะกัญชา
‎แล้วพอหนที่สอง ก็เพราะกัญชา
‎งั้นตอนที่คุณติดคุกครั้งแรก ‎เพราะกัญชา
‎คุณก็ไม่ได้รับบทเรียนเลยน่ะสิ
‎ธุรกิจน่ะ นักธุรกิจ นี่คือนักธุรกิจ
‎ฆาตกรรม ค้ายาเสพติด...
‎ใช่
‎ลักลอบขนคนเข้าเมือง
‎ผมอยู่ที่ด้านนอกของตึกห้องขัง
‎พวกเขาให้ผมอยู่ห้องขังเดียวกับฆาตกร
‎นักลักลอบขนคนเข้าเมือง ‎และนักค้ายาเสพติด
‎คดีร้ายแรงทั้งสามคนเลย
‎ความผิดของพวกเขาร้ายแรง ‎ไม่ว่าจะมองจากมุมไหน
‎แต่ผมไม่รู้รายละเอียด
‎และพวกเขาก็ดูจะนิสัยดี
‎ตึกห้องขังกำลังจะถูกปิดตาย ‎สำหรับคืนนี้
‎เรามีส้วมหลุมอยู่ในห้องขัง
‎แต่เครื่องทำน้ำอุ่นไม่ทำงาน
‎เย็นชะมัด
‎เห็นว่ามันไม่ทำงาน ‎มาเกือบสัปดาห์แล้ว
‎ผมรู้สึกหายใจไม่ออก
‎เมื่อเราสี่คนเบียดเสียดรวมกัน ‎ในห้องไม่กี่ตารางเมตร
‎นี่คือที่นอนของผม
‎พวกเขามีของใช้ในห้องขัง ‎โทรทัศน์ เครื่องดื่ม
‎ก็ยังมีความสะดวกสบายอยู่บ้าง
‎แต่ห้องขังก็คือห้องขัง
‎พื้นที่มันเล็ก
‎และเรารู้สึกได้
‎พอนั่งตรงนี้ เรารู้สึกได้
‎(วันที่สอง)
‎เช้าแรกของผมในเรือนจำเดียวาตา
‎คุณจะหลับลงได้ยังไงเมื่อมีผู้ชายสี่คน ‎คำรามดังฮึ่มๆ อยู่ในห้องขัง
‎แต่จอห์นนี่เขาทำได้
‎จอห์นนี่
‎เขากรนแบบนั้นทุกคืนเลยเหรอ
‎เรื่องเล็กน่า เชื่อผมเถอะ
‎คุณกรน จริงๆ นะ คุณนอนกรน
‎เปล่า
‎ใช่
‎เขาไม่ยอมเชื่อด้วย ‎"ไม่ ผมไม่ได้กรน"
‎แปลว่าผมเป็นคนแรกที่บอกเขา
‎เราอาจได้เถียงกัน
‎ตอน 8.20 นาฬิกา ประตูห้องขังเปิด ‎ได้เวลาทำงานแล้ว
‎เงินสดขาดแคลนตั้งแต่กรีซ ‎เกิดวิกฤตเศรษฐกิจเมื่อสิบปีก่อน
‎พวกเขาจึงมีเงินไม่พอ ‎จะซ่อมแซมเรือนจำ
‎วันนี้ผมได้รับมอบหมายให้ทำงาน ‎กับนิโก้ เพื่อนชาวอัฟกานิสถาน
‎ซึ่งต้องโทษตลอดชีวิตข้อหาฆาตกรรม ‎และเป็นผู้ติดยาขั้นรุนแรง
‎นิโก้
‎ด้วยเขามีทักษะในการก่อสร้าง
‎เจ้าหน้าที่เลยให้เครื่องมือเขา ‎มาซ่อมเครื่องทำน้ำร้อน
‎วันนี้เราต้องทำอะไรกันในนี้
‎มันมีท่อน้ำแตกตรงนี้ เราต้องซ่อม
‎เหมือนเรากำลังวางแผนหลบหนีเลย ‎มีเศษหินเศษดินถูกขุดขึ้นมาเพียบ
‎พวกนักโทษไม่มีน้ำอุ่นใช้ ‎มาเกือบจะสัปดาห์แล้ว
‎แล้วทำไมคุณต้องทำ ‎ทำไมไม่ให้คน...
‎ไม่ให้ช่างข้างนอกเข้ามาทำงานนี้
‎ถ้าคุณเป็นนักโทษที่มีทักษะหรือฝีมือ ‎คุณก็สามารถทำได้
‎การทำงานให้กับคุก ‎ช่วยให้เราเป็นอิสระเร็วขึ้น
‎เรือนจำเดียวาตา ‎ได้คิดวิธีแก้ปัญหาเงินทุนขาดแคลน
‎ที่แสนชาญฉลาดขึ้นมา
‎พวกเขาให้นักโทษซ่อมบำรุง ‎เรือนจำที่ขังพวกเขาเอง
‎ผลตอบแทนนั้นไม่ใช่เงิน ‎แต่เป็นการลดหย่อนช่วงเวลาต้องโทษ
‎ถ้าผมรู้ว่าทุกวันที่ผมทำแบบนี้ ‎โทษของผมจะลดไปหนึ่งวัน
‎ผมจะทำมันทุกวันเลย
‎นี่เหรอ
‎- นี่นะ ‎- ใช่
‎ผมไม่เคยคิดเลยว่า ‎ผมจะได้ใช้สว่านไฟฟ้าในคุก
‎เรือนจำความปลอดภัยสูงสุด ‎และผมกำลังใช้สว่าน
‎แถมยังใกล้กับกำแพงด้านนอกสุดๆ ด้วย
‎คุณไม่คิดอยากจะใช้เจ้านี่ ‎เจาะกำแพงแล้วหนีไปเหรอ
‎- ไม่ ‎- ไม่เหรอ
‎ผมไม่ได้ออกไปข้างนอกมาสิบปีแล้วนะ
‎ไม่ล่ะ รีบลงมือเถอะ
‎เยี่ยม เราคืบหน้าแล้ว
‎ในที่สุดก็เจอท่อจนได้
‎คุณเหนื่อย
‎คุณอยากจะพักไหม
‎อือ พักกันดีกว่า
‎กลับมาที่ห้องขัง ถึงเวลาอาหารเที่ยง
‎อาหารของเราปรุงโดยนักโทษ
‎ผมต้องแปลกใจเมื่อพบว่า ‎ถึงจะขาดแคลนเงินทุน
‎แต่อาหารถือว่าดี ‎เมื่อเทียบกับมาตรฐานของคุก
‎เรามีปลา
‎มันฝรั่งบด
‎บีตรูต
‎พวกเขาไม่มักง่าย ‎เราได้ส่วนแบ่งเยอะมาก
‎นี่อร่อยมาก ‎จอห์นนี่ ทำไมคุณไม่กินล่ะ
‎ผมไม่หิว ผมกินคอร์นเฟลกส์ ‎ไปตอน 11 โมง ผมไม่เป็นไร
‎คุณตุนไว้เยอะแล้วสินะ
‎ครับ ผมไม่เป็นไร
‎เช้านี้ผมป้อนนมเขา ‎ระหว่างที่เขาหลับด้วย
‎ผมป้อนเขา เขาแก่แล้วน่ะ
‎เขามีอายุแล้ว คุณต้องยอมรับ
‎เราเคารพเขา เขาแก่กว่าเรา
‎คอร์นเฟลกส์
‎นมหนึ่งลิตรกับคอร์นเฟลกส์
‎ถึงช่วงปลดล็อกประตูตอนบ่าย ‎ประตูไฟฟ้าเปิดอัตโนมัติ
‎และนักโทษก็ออกมาจากห้องขังอีกครั้ง ‎เพื่อปฏิสังสรรค์
‎ทำงาน ไม่ก็โทรศัพท์
‎บางคนออกมา บางคนไม่ออกมา ‎เพราะการปกครองที่นี่ให้อิสระ
‎มันค่อนข้างผ่อนคลาย ‎มากกว่าที่อื่นๆ อยู่หน่อยๆ
‎ก่อนผมกับนิโก้จะกลับไปทำงาน
‎ผมอยากฟังการเดินทางสู่ยุโรปของเขา ‎ซึ่งมาลงเอยด้วยการฆาตกรรม
‎นิโก้มาจากอัฟกานิสถาน
‎เขาถูกลักลอบพามาที่นี่ตอนอายุ 17
‎ระหว่างตอลิบานทำสงคราม ‎กับกองกำลังที่นำโดยอเมริกา
‎คุณโตที่ไหน
‎มาซาอี ชาริฟ
‎พ่อผมตายก่อนผมจะเกิด
‎ผมมีพี่ชายน้องชายอีกสี่คน
‎และผมต้องทำงานเพื่อช่วยแม่
‎เรายากจนมาก
‎มีหลายครั้งที่เราไม่มีอาหารกิน
‎แล้วคุณมาที่กรีซได้ยังไง
‎ผมข้ามอิหร่าน จากนั้นก็ตุรกี
‎เรา 120 คนอัดกันอยู่ ‎ในรถบรรทุกคันเดียว
‎ผมจ่ายให้นักลักลอบขนส่ง 500 ดอลลาร์
‎เรานั่งรถมา 13 ชั่วโมง ‎แบบไม่มีหยุดพัก
‎เราต้องเปลี่ยนรถ ‎ตอนกลางคืนต้องอยู่บนภูเขา
‎ผมค้างที่ตุรกีคืนหนึ่ง ‎จากนั้นจ่ายอีก 1,200 ยูโร
‎แล้ววันต่อมาผมก็มาอยู่ที่กรีซ
‎แล้วจาก 120 คนที่มาด้วยกัน ‎มีคนมาถึงกี่คน
‎น้อยมากครับ ‎คนที่ไม่มีเงินจ่ายจะถูกจับตัวไว้...
‎จนกว่าพวกเขาจะมีเงินจ่ายพอ
‎พวกเขาถูกปฏิบัติเยี่ยงทาส
‎บางคนอดตาย บางคนขาดน้ำจนตาย
‎หลายคนถูกตำรวจจับในอิหร่าน
‎ถ้าถูกพบบนภูเขา พวกเขาจะถูกยิงตาย
‎คุณมาถึงกรีซ ‎กลายเป็นผู้ลี้ภัยผิดกฎหมาย
‎คุณเอาตัวรอดยังไง คุณทำอะไร
‎อย่างเดียวที่ผมทำได้ ‎คือเป็นแรงงานในไร่
‎ผมทำงานห้าถึงเจ็ดเดือนได้
‎ผมทวงเงินของผมด้วยความอดทน ‎แต่เขาเอาแต่เมินผม
‎แล้วคุณทำยังไง
‎ผมบอกเขา ‎"ถ้าคุณไม่จ่าย ผมจะทำร้ายคุณ"
‎ผมหยิบมีดแล้วแทงเขา
‎คุณแทงเขาครั้งเดียวหรือเปล่า
‎ครับ แค่ครั้งเดียว ‎แต่แย่หน่อยที่มันถึงตาย
‎ผมแทงเขาตรงนี้
‎อ้อ คุณแทงเขา...
‎ผมไม่ได้ตั้งใจฆ่าเขา ‎เป็นการฆ่าโดยไม่ได้ไตร่ตรอง
‎แล้วคุณใช้ยาเสพติดตอนอยู่ในคุกเหรอ
‎ใช้เพื่อหนีความจริงในคุกหรือเปล่า
‎หลังจากแม่ตาย ‎ผมใช้เฮโรอีนอยู่หกเดือน
‎มันเหมือนได้รับโทษตายเลย
‎ผมไม่มีแรงใจจะมีชีวิตอยู่
‎ถึงเวลาที่ผมกับนิโก้ ‎จะกลับไปซ่อมท่อน้ำร้อนต่อ
‎เห็นได้ชัดว่านิโก้ ‎เป็นคนมีปัญหาและโกรธเกรี้ยว
‎และประวัติความรุนแรงของเขา ‎ก็ยังไม่จบลงแค่นั้น
‎ผมเลือกที่จะทำแบบนี้
‎เพราะมันทำให้ลืมโทษของตัวเอง
‎ผมหาอะไรทำเพื่อไม่ต้องฟุ้งซ่าน
‎จะได้ไม่แทงคนหรือไล่หายาเสพติด
‎คุณเคยทำมาก่อนเหรอ แทงคนในคุกน่ะ
‎เคยครับ
‎แล้วคนคนนั้นตายไหม
‎ไม่ตาย เขาบาดเจ็บสาหัส
‎คุณแทงคนคนนั้นทำไม
‎เพราะเขาติดเงินผม
‎คุณแทงเขาไปกี่ครั้ง
‎ผมแทงไปสามครั้ง ‎พวกเขาเพิ่มโทษผมสิบปี
‎ผมทำผิดพลาด เลยต้องเข้าคุก ‎และชดใช้อย่างขมขื่น
‎ชีวิตก็งี้ พอเราทำผิด ‎เราก็ต้องชดใช้
‎ผมยังพยายามทำความเข้าใจนิโก้
‎เขาเป็นเหมือนปริศนาสำหรับผม
‎ประสบการณ์ชีวิตที่ถูกลักลอบ ‎พาข้ามจากประเทศหนึ่งสู่ประเทศหนึ่ง
‎เพื่อที่จะยกระดับคุณภาพชีวิต ‎ส่งผลกระทบต่อความคิดจิตใจเขามาก
‎เขาผ่านการเดินทางที่แสนเศร้า
‎แต่เขาก็ฆ่าคนทั้งที่ไม่ได้ถูกยั่วยุ
‎เขาบอกว่าเพราะเรื่องเงิน
‎แต่แล้วเขาก็ทำแทบจะเหมือนกัน ‎ตอนอยู่ในคุก
‎และสำหรับเจ้าหน้าที่แล้ว ‎เรื่องนั้นน่ากังวลใจ
‎เรื่องสำคัญก็คือเขาถูกเพิ่มโทษสิบปี ‎จากที่โดนจำคุกตลอดชีวิต
‎และในเวลานั้น เขาบอกว่าเขาเปลี่ยนไป
‎เรื่องของนิโก้ช่วยย้ำเตือนผม
‎ว่าในคุกแห่งนี้ยังสามารถ ‎เกิดอันตรายขึ้นได้มากมาย
‎กลับมาที่ตึกห้องขัง ‎พวกยามได้เลือกห้องที่จะเข้าตรวจค้น
‎เพื่อหาโทรศัพท์ ยาและอาวุธ
‎นี่คือสิ่งที่ทำทุกวันเหรอครับ
‎การค้นห้องขังน่ะ
‎เราค้นห้องขังทุกวัน
‎แต่ละวันเป็นคนละชั้นและคนละห้อง
‎ขั้นแรกเราจะพานักโทษออกจากห้องขัง
‎แล้วก็ค้นตัวพวกเขาทุกๆ คน
‎จากนั้นยามจะเข้าไปค้นในห้องขัง
‎มันอาจเป็นปัญหาได้
‎พวกนักโทษไม่พอใจ ‎ที่เราเข้าไปในบ้านพวกเขา
‎พวกเขาหาอะไร
‎ยา ไวน์กลั่นเอง มีดทำเอง
‎ครั้งนี้ไม่เจออะไร
‎แต่ยามอาวุโส ดิมิทรี เปโตรโพลอส
‎อยากให้ผมเห็นว่ามันไม่ใช่ทุกกรณี
‎มาดูสิ่งที่เราเจอและยึดไว้ได้ ‎ในช่วงหลายปีที่ผ่านมาสิ
‎คุณเจอไอ้นี่ในห้องนักโทษเหรอ ‎นี่อาวุธร้ายแรงนะ
‎ผมว่าบางชิ้นน่าสนใจมาก
‎ปกติเราไม่ตรวจค้น ‎วัตถุที่มีความหมายในทางศาสนา
‎แต่มันก็เป็นอันตรายได้เหมือนกัน
‎ไม่ว่านักโทษจะเป็นมิตรแค่ไหน ‎เราก็ต้องระวังไว้
‎(ไม่มีสัญญาณ)
‎(ให้ความรักในเพื่อนมนุษย์ ‎ปกครองหัวใจและจิตวิญญาณเรา)
‎(วันที่สาม)
‎วันที่สามในฐานะนักโทษ ‎ของเรือนจำเดียวาตาในกรีซ
‎ยามยังไม่มาเปิดประตูให้เรา ‎ทีนี้ได้เวลาไปทำงาน
‎ในห้องขังไม่มีลูกบิดประตู
‎เก้าโมงเช้า ‎เพื่อนร่วมห้องของผมต้องทำงานหนัก
‎เพื่อลดหย่อนโทษหนึ่งวันต่อครั้ง
‎นิโก้ยังพยายามซ่อม ‎เครื่องทำน้ำร้อนของคุก
‎จอห์นนี่ที่ติดคุกเพราะค้ายา ‎อยู่ที่ร้านค้าของคุก
‎อันโตนิส นักลักลอบขนคนเข้าเมือง
‎ได้รับงานสบาย ‎นั่นคือชงกาแฟให้เจ้าหน้าที่คุก
‎เขาทำงานทุกวันที่ทำได้ ‎เพื่อลดเวลารับโทษ
‎ดื่ม
‎โอเค
‎อันโตนิสอาสาจะพาผมไปดู ‎ลานออกกำลังกาย
‎พอออกจากข้างในมาข้างนอก ‎เราก็เจอแสงเจิดจ้าแสบตา
‎ถ้าอยากได้เครื่องย้ำเตือนว่า ‎เราอยู่ในคุกที่แน่นหนาที่สุดของกรีซ
‎คุณแค่มองขึ้นไปบนหอยาม ‎ที่มียามยืนประจำอยู่
‎กับปืนที่คล้ายๆ ปืนกลก็พอ
‎อันโตนิสทุ่มเทให้กับ ‎การทำงานเพื่อลดหย่อนโทษมาก
‎เขาแทบไม่ออกไปข้างนอกเลย
‎นานแล้วที่ผมไม่ได้ออกมาที่นี่
‎คุณออกมาครั้งสุดท้ายเมื่อไหร่
‎แปดเดือนก่อน
‎แป๊บนะ ขอทำความเข้าใจก่อน
‎จะบอกว่าคุณไม่ได้ออกมา ‎ที่ลานออกกำลังกาย
‎แปดเดือนแล้วเหรอ
‎- ใช่ ‎- ทำไมล่ะ
‎เพราะงานของผมไง ผมทำงานตลอด
‎- นี่อะไร ดัมเบลเหรอ ‎- ใช่
‎พอได้ออกมา ‎ก็เป็นโอกาสที่จะไปดูยิมของคุก
‎นี่คือพื้นที่ออกกำลังกาย
‎เพราะไม่มีทุนซื้ออุปกรณ์สำหรับยิม
‎พวกเขาเลยต้องด้นสด
‎ให้ตาย หนักเป็นบ้า
‎มันเป็นขวดน้ำที่อัดด้วยทราย
‎โอเค
‎ผมตั้งใจจะทดสอบความแข็งแรง ‎แข่งกับคอสตัส
‎ซึ่งท่าทางเหมือนนักยกน้ำหนักตัวจริง
‎ผมเริ่มก่อน
‎- โอเคนะ ‎- ครับ
‎นี่เบาๆ
‎จากนั้นคอสตัสก็แสดงฝีมือให้ผมเห็น
‎อวดกันชัดๆ เขากำลังอวด
‎แต่เขาตัวใหญ่กว่าผม จริงไหม
‎ผมรู้ว่าอันโตนิสโดนโทษหนัก ‎เพราะลักลอบขนคนเข้าเมือง
‎ซึ่งตอนนี้ทางกรีซถือเป็น ‎อาชญากรรมร้ายแรง
‎ที่ทำให้แนวชายแดนไม่ปลอดภัย ‎และทำให้ผู้ลี้ภัยต้องเสี่ยง
‎คุณเข้ามาพัวพันกับ...
‎การลักลอบขนคนได้ยังไง
‎เพื่อนผมเป็นตัวตั้งตัวตี
‎ผมช่วยเขา
‎ผมรู้จักคนที่ให้เช่ารถตู้
‎เลยพาทั้งคู่มารู้จักกัน
‎คุณรู้ไหมว่าเขาจะขนคนเข้าเมือง
‎รู้ครับ
‎แล้วจากนั้นล่ะ
‎ตำรวจมาจับเรา
‎เราห้าคนโดนโทษคนละ 55 ปี
‎คุณต้องโทษ 55 ปีเหรอ
‎และถูกปรับ 500,000 ยูโรด้วย
‎แล้วคุณยอมรับบทบาทของตัวเอง ‎ในเรื่องนี้ไหม
‎ผมก็แค่แนะนำ
‎สิ่งที่เกิดขึ้นมันไม่ใช่เพราะผม
‎ผมไม่เห็นว่ามันร้ายแรง ‎เป็นใครก็ทำทั้งนั้นแหละ
‎เขาบอกว่าเขามีบทบาทเล็กๆ ‎แต่เขาก็โดนโทษ 55 ปี
‎เขาบอกผมว่า ‎เขาไม่คิดว่าตัวเองทำอะไรผิด
‎ไม่ว่าความจริงมันจะเป็นยังไง
‎อันโตนิสก็แค่หนึ่งในนักลักลอบ ‎จำนวนกว่าร้อยคนในคุกนี้
‎นั่นมากกว่าหนึ่งในสี่ ‎ของนักโทษทั้งหมด
‎นอกเหนือจากปัญหาเรื่องน้ำอุ่น
‎เกิดวิกฤตใหม่ขึ้น ‎ในอาคารเก่าโทรมแห่งนี้
‎ราฟาเอล มีเวลาไหม
‎ตอนนี้เครื่องกำเนิดไฟฟ้าสำรองเสีย
‎ผมถูกเรียกตัวไปช่วยซ่อมมันกับคอสตัส
‎ชายที่ยกน้ำหนักชนะผมเมื่อเช้า
‎คอสตัส
‎วันนี้พวกนายซ่อม ‎เครื่องกำเนิดไฟฟ้านะ
‎โอเค แล้วเจอกัน
‎โอเค
‎เราจะซ่อมเครื่องกำเนิดไฟฟ้า
‎เราจะดัดแปลงท่อไอเสีย
‎คอสตัส คนขับรถบรรทุกวัย 36 ปี
‎มีบทบาทสำคัญ ‎ที่ทำให้คุกยังดำเนินการอยู่ได้
‎เพราะทักษะช่างกลของเขา
‎ส่งไอ้นั่น...
‎- นี่เหรอ ‎- ใช่
‎แล้วก็ไม้
‎แล้วก็ไม้เหรอ
‎คุณทำงานนี้มานานแค่ไหนแล้ว
‎สามปี
‎นั่นคือระยะเวลาที่คุณติดคุกเหรอ
‎ใช่
‎ปรากฏว่าคอสตัสอยู่ในกลุ่ม ‎ลักลอบขนคนเข้าเมืองเดียวกัน
‎กับเพื่อนร่วมห้องของผม อันโตนิส
‎เล่าความผิดที่คุณทำให้ผมฟังหน่อยสิ
‎คุณโดนข้อหาลักลอบขนคนสินะ
‎หน้าที่ผมคือพาพวกเขาไปส่ง
‎คนพวกนี้มาที่ชายแดนเอวรอส ‎และผมต้องขนส่งพวกเขา
‎พาพวกเขาขึ้นรถบรรทุก ‎แล้วไปส่งที่เทสซาโลนิกิ
‎ผมอยากลองคิดว่าผมเป็นคุณ
‎ผมนั่งอยู่หลังพวงมาลัยในรถบรรทุก
‎คนที่ถูกลักลอบพามา ‎ขึ้นรถบรรทุกได้ยังไง
‎บนทางหลวง
‎ตรงนั้นจะมีที่อยู่ ‎อย่างตามห้องน้ำสาธารณะในจุดต่างๆ
‎พวกเขาจะรอตรงนั้น ‎เราให้พวกเขาขึ้นรถตรงนั้น
‎คน 99 คน
‎รถบรรทุกคันใหญ่ ใหญ่มาก ‎มีพื้นที่เหลือเฟือ
‎แล้วคุณโดนจับได้ยังไง
‎ผมจอดที่ปั๊มน้ำมัน
‎ตำรวจหยุดผมไว้ตรงนั้น
‎แล้วโทษของคุณล่ะ
‎ผมต้องโทษจากการลักลอบ ‎ขนคนเข้าเมือง 109 ปี
‎ต้องโทษ 109 ปี
‎ระบบของกรีซเป็นอย่างนี้ ‎ไม่ว่าคุณจะได้รับโทษกี่ปี
‎แต่คุณจะติดนานที่สุด 20 ปี ‎นั่นคือมากที่สุดแล้ว
‎แต่ 20 ปีก็ยังนานอยู่ดี
‎แล้วคุณทำไปทำไม
‎แรงจูงใจหลักของผมคือเงิน
‎คุณได้ค่าจ้างเท่าไร
‎พอเถอะ หยุดเถอะนะ พอแล้ว
‎ผมไม่แปลกใจที่เขาปิดปากเงียบ
‎ผู้ลี้ภัยมักจ่ายนักลักลอบขนคน ‎หลายพันยูโรต่อหัว
‎การขนคน 99 คนอาจทำเงิน ‎ให้แก๊งของคอสตัสได้กว่าครึ่งล้าน
‎โอเค ต่อได้เลยครับ
‎ผมไม่ได้ทำร้ายใคร ผมไม่ได้ฆ่าใคร
‎ก่อนหน้านี้ไม่กี่ปี ‎การลักลอบขนคนถือเป็นความผิดเล็กน้อย
‎แต่ตอนนี้มันกลายเป็นความผิดอาญา ‎ผมว่าโทษมันไม่สมส่วนกัน
‎ผมอาจทำความผิด ‎แต่ที่ผมทำไม่ใช่อาชญากรรม
‎พอฟังเขาแล้วผมก็ได้คิด
‎โทษ 109 ปีฐานช่วยคนที่หนี ‎จากประเทศที่มีภัยสงคราม
‎หรือต้องการชีวิตที่ดีขึ้น ‎มันชอบธรรมแล้วเหรอ
‎ในกรณีคอสตัส เขาทำไปเพราะเงิน
‎มันเป็นอุตสาหกรรมการเงิน
‎มันมีเงินจำนวนมากมาเกี่ยวข้อง ‎มีคนจำนวนมากมาเกี่ยวข้อง
‎กับการลักลอบขนคนเข้าเมือง
‎แต่มันก็ยากที่จะจินตนาการว่า ‎ผู้ชาย ผู้หญิงและเด็กๆ
‎ที่หนีความสิ้นหวังมาตาย ‎อยู่บนหลังรถบรรทุกจะรู้สึกยังไง
‎ต้องเบียดเสียดกันเป็นปลากระป๋อง
‎ต้องเสียทุกอย่างที่มี ‎เพื่อไปยังที่ที่พวกเขาต้องการจะไป
‎ด้วยความหวังว่าจะมีชีวิตที่ดีขึ้น
‎(วันที่สี่)
‎นักลักลอบขนคนเข้าเมืองสองคนที่ผมพบ
‎ไม่เห็นว่าเรื่องที่พวกเขา ‎มีส่วนเกี่ยวข้องเป็นเรื่องร้ายแรง
‎แต่ผมได้ยินว่า ‎ห่างจากคุกไปไม่ถึงห้ากิโลเมตร
‎มีค่ายผู้ลี้ภัยสำหรับ ‎คนที่ถูกลักลอบพามาที่กรีซอยู่
‎วันนี้ ผมได้รับการปล่อยตัว ‎จากคุกหนึ่งวัน
‎เพื่อไปฟังเรื่องราวในฝั่งของพวกเขา
‎นี่คือหนึ่งในค่ายผู้ลี้ภัยที่กรีซ
‎ซึ่งมีผู้ลี้ภัยและผู้อพยพมาอาศัย
‎สำหรับหลายคน พวกเขาคงโล่งอก ‎หลังผ่านการเดินทาง
‎ที่เสี่ยงภยันตรายกว่าจะมาถึงที่นี่
‎ทั่วทั้งกรีซมีค่ายแบบนี้ ‎อยู่นับสิบแห่ง
‎แค่ค่ายแห่งนี้ก็มีคนอยู่ถึง 700 คน
‎คุณอาห์เหม็ด
‎อาห์เหม็ด ฮาจีมาจากตอนเหนือของอิรัก
‎เขากับครอบครัวใหญ่ ‎หนีจากภัยความขัดแย้งมาจากที่นั่น
‎พวกเขาจ้างนักลักลอบขนคนเข้าเมือง
‎ซึ่งรับปากว่าจะพาไปยุโรปตะวันตก ‎เพื่อมีชีวิตที่ดีกว่า
‎แต่ในความเป็นจริง ‎พวกเขาติดค้างอยู่ที่กรีซ
‎และต้องอาศัยอยู่ในกล่องเหล็ก ‎มานานสามปีครึ่งแล้ว
‎เล่าการเดินทางของคุณให้ฟังหน่อย
‎ผมมาที่ตุรกี ที่อิสตันบูล
‎ผมเจอนักลักลอบขนคนเข้าเมืองที่นั่น
‎ผมจ่ายให้เขาเกือบแปดหมื่นดอลลาร์
‎เรานั่งรถเป็นเวลาเกือบสองชั่วโมง
‎แล้วก็เดินต่ออีกเจ็ดชั่วโมง ‎กว่าจะมาถึงชายแดน
‎มันมีแม่น้ำอยู่
‎แล้วก็เรือลำเล็กๆ
‎ที่นั่งได้สัก 14 หรือ 20 คน ‎แต่เรามากัน 47 คน
‎พวกเขาโยนสัมภาระของเราทิ้ง ‎เพื่อให้มีที่ว่างพอสำหรับเรา
‎เราต้องวางเด็กเล็กไว้ใต้เท้า
‎แม่น้ำนั่นกว้างมาก ‎มันไม่น่าพิสมัยเลยสักนิด
‎ถึงจุดหนึ่งครอบครัวผมกับลูกชายสี่คน ‎ก็ถูกกระแสน้ำพัดไป
‎เราถูกพัดไป 100 เมตร ‎และเราก็คิดว่าจบเห่แล้ว
‎อาห์เหม็ดกับครอบครัวนั้นโชคดี
‎มีคนหนึ่งที่ผมรู้จัก
‎เขาจากบ้านมาก่อนเราสองสามเดือน
‎เขาตกน้ำ เมียเขากับลูกสองคนจมน้ำ
‎ศพยังหาไม่เจอ
‎แต่ละปี มีผู้ลี้ภัยกว่าพันคน ‎เสียชีวิตจากการพยายามมายุโรป
‎ตอนที่คุณเจอนักลักลอบขนคน ‎พวกเขารับปากว่ายังไง
‎แผนเดิมคือเราจะไปบัลแกเรีย
‎เราถึงได้จ่ายเงินไปมากโข
‎แต่พวกเขาหลอกผมและพาผมมาที่นี่
‎ตามเส้นทางขนส่งบางแห่ง
‎มีนักลักลอบที่ปล้นผู้คนด้วย
‎คุณคิดไว้ไหมว่าจะเป็นแบบนี้ ‎ตอนหนีจากอิรัก
‎และจ่ายเงินจำนวนมาก ‎ให้นักลักลอบขนคน
‎เพื่อมาลงเอยที่ค่ายผู้ลี้ภัย
‎พวกนักลักลอบโกหกทั้งนั้น ‎ไม่มีความจริงเลย
‎มันเป็นเรื่องที่น่าตกใจมาก
‎ขอบคุณที่เล่าเรื่องของคุณ ‎ให้เราฟังนะ
‎เจ้าหน้าที่กรีซปฏิเสธ ‎คำร้องขอลี้ภัยกว่าครึ่ง
‎อาห์เหม็ดและครอบครัว ‎กับอีกนับแสนคนที่เป็นเหมือนเขา
‎ทั้งต้องเสี่ยงชีวิต ‎และสูญเสียเงินเก็บ
‎เพื่ออนาคตที่ไม่แน่นอน
‎สิ่งที่นักลักลอบขนคนเข้าเมือง ‎ทำกับคนอย่างเขาและครอบครัว
‎ระหว่างพาพวกเขาข้ามประเทศ ‎ตามที่เขาเล่าให้ฟัง
‎มันเป็นคนละเรื่องกันเลย
‎เขาบอกว่าพวกนั้นเป็นคนไม่ดี
‎ทั้งปั่นหัว ทั้งโกหก ‎และพวกนั้นทำเพื่อเงินอย่างเดียว
‎พวกนั้นทำให้เขาและครอบครัวอื่นๆ ‎ที่เหมือนเขาต้องเสี่ยง
‎แต่ตราบใดที่คนยังต้องการ ‎หนีความอดอยากและสงคราม
‎ผู้ลี้ภัยก็จะมากันเรื่อยๆ
‎และนักลักลอบก็จะทำกำไรได้อย่างงาม
‎กลับมาที่เรือนจำเดียวาตา ‎ผมตามหาคอสตัส
‎นักลักลอบขนคนเข้าเมือง ‎ผู้ต้องโทษ 109 ปี
‎เขาเล่าถึงความผิดที่เขาได้ก่อ ‎ให้ผมฟังแล้ว
‎แต่ผมมีคำถามเพิ่มเติมอยากจะถามเขา
‎คุณยังมีคดีที่ค้างพิจารณา ‎ในชั้นศาลไหม
‎มีครับ ยังมีคดีที่ค้างอยู่
‎คนจำนวนมากที่ถูกลักลอบพามา ‎ต้องเสียชีวิต
‎และพวกเขาเสียชีวิตเพราะคนอย่างคุณ
‎ซึ่งถูกเตรียมไว้ ‎เพื่อขนส่งพวกเขาที่อีกฝั่ง
‎คุณให้ความหวังพวกเขา ‎ความหวังที่บางครั้งก็ไม่มีวันไปถึง
‎เพราะพวกเขาตายระหว่างเดินทาง
‎คุณจะว่ายังไงกับเรื่องนี้
‎กรณีพวกนั้นไม่เกี่ยวอะไรกับผม
‎ผมไม่เคยเกี่ยวข้อง ‎กับเหตุการณ์แบบนั้น
‎มันไม่เคยเกิดขึ้นกับผม
‎งั้นคุณก็ไม่ละอายใจหรือสำนึกผิดสินะ
‎ไม่ครับ
‎คุณคิดว่าโทษจำคุกนักลักลอบ ‎ขนคนเข้าเมืองเป็นเวลานานๆ
‎จะช่วยยับยั้งคนอื่นๆ ‎ไม่ให้ทำแบบที่คุณทำได้ไหม
‎โทษยาวนานไม่ช่วยอะไร
‎ถึงไม่อยากทำ ‎นักโทษ 70 เปอร์เซ็นต์ก็จะทำซ้ำอีก
‎เพราะข้างนอกนั่น ‎ไม่เหลืออะไรรอพวกเขาอยู่
‎เขาไม่ละอายใจในสิ่งที่ทำ
‎เขาไม่คิดว่านโยบายของรัฐบาล
‎ที่ให้เพิ่มโทษจะสามารถช่วยยับยั้ง
‎มันอาจยับยั้งคนบางคนได้
‎แต่กับคอสตัสคงไม่ได้
‎(วันที่ห้า)
‎นอกจากบรรดานักลักลอบ ‎ขนคนเข้าเมืองในคุกแล้ว
‎พวกเขายังมีปัญหาใหญ่อีกเรื่อง
‎ตอนที่ผมมาถึงที่นี่
‎ผมได้ยินว่านักโทษใหม่กว่าครึ่ง ‎มีผลตรวจสารเสพติดเป็นบวก
‎นิโก้ เพื่อนร่วมห้องผมเสพติดเฮโรอีน
‎- ขอบคุณมากเพื่อน ‎- ขอบคุณมาก
‎แต่เดียวาตามีศูนย์บำบัด ‎ผู้เสพยาพิเศษ
‎คุกแห่งนี้จึงต่างจากที่อื่น
‎ศูนย์ตั้งอยู่ ‎ในพื้นที่กั้นแยกของตัวเอง
‎นักโทษจะต้องสมัครเข้าร่วม ‎จากนั้นทางคุกจึงจะเลือกคนที่เหมาะสม
‎ที่นี่มันต่างจากโซนคุกมากเลยนะ
‎ครับ มันต่างกันสุดๆ เลย
‎มีบ่อยๆ ที่ผมรู้สึกว่า ‎ผมไม่ได้อยู่ในคุก
‎จอร์จ วัย 35 ปี
‎คือหนึ่งในนักโทษ 13 คน ‎ที่กำลังเข้ารับการบำบัดที่นี่
‎เราวาดภาพโพรมีธีอุสขโมยไฟ
‎โพรมีธีอุสคือชื่อของกลุ่มเรา
‎นั่นเป็นคำขวัญของกลุ่มเรา
‎และเป็นคำที่เราจะตะโกนหลังบำบัด
‎เราอยู่ด้วยกัน ผูกพันทางใจ ‎ช่วยเหลือพึ่งพา เพื่อชีวิตที่ดีกว่า
‎เราคือโพรมีธีอุส
‎นักโทษ 13 คนนี้รู้ว่าพวกเขาโชคดี
‎ศูนย์นี้รองรับคนได้ 84 คน
‎แต่เพราะมีเงินทุนน้อย
‎พวกเขาจึงช่วยนักโทษ ‎ที่ต้องการการรักษาได้แค่ส่วนหนึ่ง
‎ผมนอนร่วมกับสมาชิกกลุ่มคนอื่นๆ
‎ตอนนี้ จอร์จเลิกยาได้แล้ว
‎แต่เขาอยากแน่ใจว่า ‎อีกสองปีเมื่อเขาพ้นโทษ
‎เขาจะเลิกยาได้เด็ดขาด
‎ทำไมคุณถึงติดคุก
‎ตอนนี้ผมต้องโทษด้วยข้อหาโจรกรรม
‎ธนาคาร ไปรษณีย์ ร้านพนัน
‎อะไรทำนองนั้น
‎แล้วคุณใช้อะไร
‎ปืนอัตโนมัติ ไม่ใช่ลูกโม่ ‎เป็นปืนอัตโนมัติ
‎แล้วเคยใช้มันยิงใครไหม
‎ผมไม่เคยยิงใครเลย
‎ผมแค่ยิงขึ้นฟ้า ‎เพื่อขู่ให้คนส่งเงินมา
‎ผมต้องทำทุกวิถีทางเพื่อให้ได้ยา
‎เฮโรอีน โคเคน กัญชา...
‎- ทุกขนาน ‎- ทุกขนาน
‎เพราะอย่างนั้นสินะ ‎คุณถึงได้มาเข้ากลุ่มบำบัด
‎เพื่อเอาชนะอาการติดยา ‎ซึ่งเป็นสาเหตุให้คุณก่อคดี
‎ตั้งแต่เด็กแล้ว
‎ที่ผมมีภาพตัวเองในหัว
‎ภาพตัวเองเป็นอาชญากร ‎คนที่ไม่มีดีอะไร
‎ซึ่งมันตรงกันข้ามกันเลย
‎ที่นี่ผมได้เจอกับคนที่เคารพ ‎และมีความรักให้ผมจริงๆ
‎- อรุณสวัสดิ์ทุกคน ‎- อรุณสวัสดิ์
‎วันนี้ใครจะเล่าความคิดตัวเองก่อนดี
‎ทุกวัน พวกเขาจะมีการบำบัดแบบกลุ่ม
‎เพื่อช่วยกันและกันให้เข้าใจ ‎และจัดการกับอาการเสพติด
‎อรุณสวัสดิ์ทุกคน
‎สำหรับผม เรื่องนี้พูดยากมาก ‎แต่ผมจะพยายาม
‎น้องสาวผมมาเยี่ยมผม ‎หลังจากไม่มานานแล้ว
‎ในที่สุดเราก็ได้คุยถึง ‎ปัญหาบางอย่างกับพ่อของเรา
‎ผมได้คุยกับลูกผมคนหนึ่ง
‎อีกสองคนยังไม่คุยกับผม
‎ผมอยากให้พวกเขารู้จัง
‎ว่าพ่อของพวกเขาเปลี่ยนไปแล้ว
‎ดีมากค่ะ กอดคอกันเถอะ
‎มันเป็นชั่วโมงบำบัด ‎ที่เปี่ยมความรู้สึก
‎ชายฉกรรจ์ที่ก่ออาชญากรรม ‎มาเปิดใจพูด
‎ถึงปัญหาที่พวกเขาเจอ ‎ในแต่ละวันหรือสัปดาห์
‎นี่คือสิ่งที่โครงการนี้ ‎กลุ่มบำบัดนี้
‎พยายามทำ ‎นั่นคือการมอบวิธีการ เครื่องมือ
‎และความสามารถที่จะมุ่งหน้าต่อไป ‎บนเส้นทางเปลี่ยนชีวิต
‎และเราก็รู้ว่า ‎เมื่อพวกเขาเปลี่ยนชีวิตได้
‎มันจะเปลี่ยนชีวิต ‎ของผู้ที่อาจตกเป็นเหยื่อด้วย
‎สำหรับผม นั่นสำคัญมากๆ
‎วันนี้ หนึ่งในสมาชิกกลุ่มอายุครบ 40
‎มาสิ เดี๋ยวผมช่วย
‎ผมใส่ผ้ากันเปื้อนเป็น จอร์จ
‎คุณเตรียมครีมไอซิ่งไว้แล้วสินะ
‎ทาครีมไอซิ่งให้ทั่วเลยนะครับ
‎ผมจะเริ่มจากตรงกลาง
‎คุณชอบไหม
‎คุณทำได้ดีกว่าผม
‎โอเค แล้วรู้สึกยังไงบ้าง ‎ที่เลิกยาได้
‎ผมไม่อยากเชื่อว่าผมสามารถ ‎มีชีวิตที่ไม่ต้องพึ่งยา
‎ผมไม่อยากเชื่อว่าผมจะทำงานได้ ‎ผมเตรียมเค้กไม่ได้ด้วยซ้ำ
‎แล้วคุณรู้ไหมว่าคุณทำให้ ‎คนต้องเจ็บปวดแค่ไหน
‎ตอนที่ยิงปืนขู่
‎ผมเข้าใจแล้วว่าพวกเขารู้สึกยังไง
‎ผมคิดในมุมพวกเขาได้ ‎ผมเข้าใจความรู้สึกพวกเขา
‎ผมแก้ไขอะไรไม่ได้
‎ได้แต่รู้สึกผิดและเสียใจ
‎แต่ผมก้าวข้ามอดีตมาแล้ว
‎ขอให้อายุยืนยาว ‎ขอให้แก่เฒ่าและมีผมขาว
‎ได้มอบแสงแห่งปัญญาแก่ทุกคน
‎และให้ทุกคนเรียกเขาว่าผู้มีปัญญา
‎(40)
‎จากที่ผมเห็นวันนี้
‎ศูนย์แห่งนี้ได้มอบความช่วยเหลือ ‎ที่นักโทษต้องการ
‎น่าเสียดายที่มันช่วยได้แค่ 13 คน
‎ผมสัญญากับนิโก้ ‎เพื่อนร่วมห้องที่โดนคดีฆาตกรรม
‎ว่าจะเล่นบาสเกตบอลกับเขา ‎ก่อนผมออกจากคุก
‎นิโก้เคยเข้าร่วม ‎โครงการบำบัดผู้เสพยามาก่อน
‎แต่เขารับความเข้มงวดไม่ไหว ‎จึงถอนตัวในไม่ช้า
‎ตอนนี้เขาต้องการโอกาสอีกครั้ง
‎ตอนที่ผมไปที่นั่น ระบบดูแล ‎โครงสร้าง มันเรียกร้องจากคุณเยอะนะ
‎กับที่แบบนี้ ‎มันสามารถเป็นเรื่องยากได้
‎คุณคิดว่าครั้งนี้ ‎คุณพร้อมจะกลับไปไหม
‎ที่นั่น คุณต้องเผชิญหน้า ‎กับตัวเองในกระจก
‎ต้องตระหนักว่าคุณเป็นใคร ‎คุณทำอะไรลงไป
‎อยู่ที่นี่ ‎มันยากที่จะเผชิญหน้าตัวเอง
‎มันยากสำหรับทุกคน
‎แล้วทำไมคุณถึงคิดว่า ‎คุณพร้อมเผชิญหน้าตัวเองแล้ว
‎ผมรู้สึกว่าผมถึงวัย ‎ที่ทำให้ผมรับมือเรื่องพวกนี้ได้
‎และมันก็เพื่อตัวผมเองด้วย
‎มันไม่มีอะไรเสียหาย
‎ถึงเวลาต้องตัดสินใจว่าผมอยากทำอะไร ‎กับชีวิตเมื่อผมออกไป...
‎ผมต้องพร้อมกลับเข้าสังคม
‎ผมหวังจะออกไปจากคุก
‎และเป็นคนปกติ
‎และลืมสิ่งที่ผมเจอตลอด 15 ปีมานี้
‎(วันที่หก)
‎นี่คือเช้าสุดท้ายของผม ‎ที่เรือนจำเดียวาตาแล้ว
‎แต่เพื่อนร่วมห้องของผมทั้งสามคน ‎คงต้องอยู่ที่นี่อีกสิบปีหรือมากกว่า
‎ถึงแม้จะได้ทำงานลดหย่อนโทษก็ตาม
‎ในอีกหลายปีจากนี้คงมีนักลักลอบขนคน ‎เข้ามาอยู่กับพวกเขามากขึ้น
‎และนั่นอาจเป็นข้อจำกัด ‎ให้ทางเรือนจำไม่สามารถ
‎ช่วยให้นักโทษคนอื่นๆ ‎เปลี่ยนแปลงตัวเองต่อไป
‎ก่อนผมไป ผมจึงอยากถามผอ.ของเรือนจำ
‎อนาสตาซิออส พาพาโดโพลอส ‎ว่าเขาจะจัดการยังไงกับเรื่องนี้
‎คุณมีโครงการที่ดีมากๆ ที่นี่
‎ศูนย์บำบัดผู้เสพยา
‎แต่พื้นที่ที่พวกเขาจะได้ใช้ ‎ประโยชน์จากมันมีน้อย...
‎ในความเป็นจริง ‎ทรัพยากรของเรามีจำกัดมาก
‎คุกของเราออกแบบมา ‎ให้รองรับคนราว 360 คน
‎แต่ตอนนี้มันไม่ใช่ 360 ‎เรารองรับนักโทษ 440 คน
‎มันเป็นตัวเลข ‎ที่เกินขีดความสามารถของคุก
‎แต่จำนวนนักโทษที่เพิ่มขึ้น
‎ไม่ได้เกิดแค่กับที่นี่ ‎แต่เกิดทั่วทั้งประเทศ
‎เพราะการลักลอบขนคนเข้าเมือง
‎นั่นบอกให้รู้หรือเปล่าว่า ‎โทษระยะยาวที่พวกเขาได้รับ
‎ไม่ได้เป็นเครื่องยับยั้ง ‎เหมือนที่นักกฎหมายอยากให้เป็น
‎ที่คุณพูดมาก็ถูก
‎แต่การลงโทษที่เข้มงวดขึ้น ‎จะช่วยยับยั้งได้
‎และนอกจากลงโทษ ‎เรายังต้องให้ความรู้คนเหล่านี้
‎ว่าสิ่งที่พวกเขาทำเป็นความผิดอาญา
‎การเอาชีวิตมนุษย์มาเสี่ยงอันตราย ‎เป็นความผิดร้ายแรงสำหรับผม
‎แต่จากที่ผมเห็นและได้ฟังมา
‎อาชญากรพันธุ์ใหม่พวกนี้นี่แหละ ‎ที่อาจปรับปรุงตัวได้ยากที่สุด
‎ผมได้เห็นการริเริ่มที่น่าอัศจรรย์
‎ซึ่งเปลี่ยนแปลงชีวิต ‎ของนักโทษบางคนให้ดีขึ้นได้
‎แต่ผมได้เห็นระบบที่สามารถขัดเกลา ‎นักโทษประเภทใหม่หรือเปล่า
‎พวกนักลักลอบขนคนเข้าเมือง
‎ผมไม่แน่ใจนัก
‎คำบรรยายโดย วรพล ถาวรวรานนท์